open-index/open-wikipedia-markdown huggingface dataset:
ஆதனுங்கன்

**ஆதனுங்கன்** சங்ககால வள்ளல்களில் ஒருவன். 

கள்ளில் ஆத்திரையனார் என்னும் புலவர் இவனைப் பாடிய பாடல்கள் 2 புறநானூற்றில் உள்ளன. அவை 175, 389.

ஒருபாடல் “எந்தை! வாழியாதனுங்கன்” என்று தொடங்குகிறது.
இதில் புலவர் இவனை “அறத்துறை” என்கிறார். 
‘உலக இடைக்கழி’ போன்ற அறத்துறை என்கிறார்.
“என் நெஞ்சம் திறக்குநர் நிற் காண்குவரே, நின் யான் மறப்பின், மறக்குங்காலை, என் உயிர் யாக்கையின் பிரியும்’ என்னும் புலவர் வரிகள் நம் நெஞ்சை நெகிழவைக்கின்றன.

மற்றொரு பாடலில் வேங்கட வள்ளல் புல்லி போலக் கொடை வழங்கும்படி ஆதனுங்கனைப் புலவர் வேண்டுகிறார்.
## சான்றுக்குறிப்பு

## வெளியிணைப்பு
என் நெஞ்சில் நினைக்காண்பார் - புறநானூற்றுப்பாடல்

பகுப்பு:சங்க காலச் சமூகம்
யோ. திருவள்ளுவர்

**யோ. திருவள்ளுவர்** உலக விவகாரங்கள் குறித்தும், உரிமைக்காகப் போராடுபவர்கள் குறித்தும் ஆராய்ந்து எழுதுபவர்களில் ஒருவர். தமிழகத்தைச் சேர்ந்த இவர் தற்சமயம் தொழில் நிமித்தமாக பெல்யியத்தில் வாழ்கிறார். 20 ஆண்டுகளாக ஈழம் தொடர்பான ஆய்வுகளை மேற்கொண்டுள்ளார்.

## வாழ்க்கைக்குறிப்பு
இவர் கன்னியாகுமரி மாவட்டத்தில் தக்கலைக்கு அருகே உள்ள மணலிக்கரை என்னும் கிராமத்தில் பிறந்தவர்.

## எழுத்து
இவரது புலம் பெயர் தொழிலாளர் பற்றிய சோகக்கதைகளைக் கொண்ட "திரை கடலோடியும் துயரம் தேடு" நூல் குறிப்பிடும்படியாக வாசகர்களின் வரவேற்பைப் பெற்றது.

## செயற்பாடுகள்
1987 இல் இருந்து கூடங்குளம் அணு உலைக்கான எதிர்ப்பு, அனைவருக்கும் வேலை உத்தரவாதம், அமைப்புசாரா தொழிலாளர்களுக்கு சமூக பாதுகாப்பு திட்டங்கள் ஆகியவற்றுக்கான போராட்டங்களில் பங்கெடுத்து வருகிறார்.

## வெளி வந்த நூல்கள்
* திரை கடலோடியும் துயரம் தேடு (ஆழி வெளியீடு)
* ஈழம், இனப்படுகொலைகளுக்குப் பின்னால்

## வெளி இணைப்புகள்
* ஈழம், இனப்படுகொலைகளுக்குப் பின்னால்
* திரைகடல் ஓடியும் துயரம் தேடு

பகுப்பு:தமிழக எழுத்தாளர்கள்
பகுப்பு:தமிழ் மனித உரிமைச் செயற்பாட்டாளர்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:தமிழ் எழுத்தாளர்கள்
பகுப்பு:கன்னியாகுமரி மாவட்ட மக்கள்
ஆசை (1995 திரைப்படம்)

***ஆசை*** (*Aasai*) () என்பது 1995 ஆம் ஆண்டில் வெளிவந்த ஒரு தமிழ்த் திரைப்படம். இந்தத் திரைப்படத்தில் அஜித் குமார், மற்றும் சுவலட்சுமி நடித்துள்ளனர். இத்திரைப்படம் 1995 ஆம் ஆண்டிற்கான சிறந்த தமிழ்த் திரைப்படத்திற்கான விருதைப் பெற்றது. இப்படம் வணிகரீதியா வெற்றிபெற்றது.

## நடிகர்கள்
*அஜித் குமார் - ஜீவா
*சுவலட்சுமி - யமுனா
*ரோகிணி - கங்கா
*பிரகாஷ் ராஜ் - மேஜர் மாதவன்
*பூர்ணம் விஸ்வநாதன் - கங்கா  மற்றும் யமுனாவின் அப்பா                                                                                   
*வடிவேலு - ஜீவாவின் நண்பன்
*நிழல்கள் ரவி - கேப்டன் ஹரிஹரன்

## பாடல்கள்
தேவா இசையமைத்த இத்திரைப்படத்தின் அனைத்து பாடல்களும் மிகப் பிரபலமான வெற்றிப் பாடல்களாக அமைந்தன.

## இவற்றையும் பார்க்க
*ஆசை (1956 திரைப்படம்)

## மேற்கோள்கள்

## வெளியிணைப்புகள்
* 

பகுப்பு:1995 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
அம்பத்தூர் ஏரி

**அம்பத்தூர் ஏரி** (Ambattur Lake) என்பது தமிழகத்தின் சென்னையில் அம்பத்தூர் பகுதியின் மேற்கில் உள்ள ஓர் ஏரியாகும். இது மழையினை நீராதாரமாகக் கொண்டுள்ளது. மழைக்காலங்களில் ஏரி அதன் அதிகபட்சக் கொள்ளளவை அடையும். சென்னை மாநகரின் குடிநீர்த் தேவைகளை நிறைவு செய்யும் ஏரிகளுள் இதுவும் ஒன்றாகும். சுமார் 650  ஏக்கர் பரப்பளவில் இருந்த இந்த ஏரி தற்பொழுது பாதியாக சுருங்கி விட்டது.

## மேற்கோள்கள்

பகுப்பு:சென்னை ஏரிகள்
வொர்த் கோட்டை, டெக்சாஸ்

**வொர்த் கோட்டை ** (Fort Worth) ஐக்கிய அமெரிக்காவின் பதினாறாவது மிகப்பெரும் நகரங்களில் ஒன்றாகவும் டெக்சாஸ் மாநிலத்தில் ஐந்தாவது மிகப்பெரும் நகரமாகவும் உள்ளது. டெக்சாஸ் மாநிலத்தின் வட மத்தியில் டெக்சாஸ் பானஹாண்டிலுக்கு தென்கிழக்கில் அமைந்துள்ள இந்த நகரம் ஐக்கிய அமெரிக்காவின் மேற்கத்திய பண்பாட்டிற்கு வாயிலாக விளங்குகிறது. டாரெண்ட், டென்டன், பார்க்கர், ஜான்சன், வைசு கௌண்டிகளில்  பரவியுள்ள இந்த நகரம் டாரெண்ட் கௌண்டியின் தலைநகராகவும் உள்ளது.  2010 ஐக்கிய அமெரிக்க கணக்கெடுப்பின்படி, வொர்த் கோட்டையின் மக்கள்தொகை 741,206. 2030ஆம் ஆண்டில் 1,211,665 குடிமக்களை கொண்டிருக்கும் என மதிப்பிடப்பட்டுள்ளது.   பெருகரப் பகுதியில் இரண்டாவது மக்கள்தொகை மிக்க நகரமாக விளங்குகிறது.

டிரினிட்டி ஆற்றங்கரையில்  1849ஆம் ஆண்டு ஓர் படைத்துறை தொலைக் குடியேற்றமாக நிறுவப்பட்ட வொர்த் கோட்டை இன்றும் தனது அமெரிக்க மேற்கு கலாசாரத்தைப் பேணியும் பழமையான கட்டிடக் கலை மற்றும் வடிவமைப்பை வளர்த்தும் வருகிறது.
## மேற்கோள்கள்


## வெளியிணைப்புகள்
* City Government Website 
* Convention & Visitors Bureau
* Fort Worth Chamber of Commerce
* Fort Worth Library 
* Downtown Fort Worth news and information 
* Vision FW 
* Fort Worth Business Press 
* Fort Worth Architecture
* The Jack White Collection of Historic Fort Worth Photos
* Fort Worth Sister Cities
* Sundance Square
* Fort Worthology 
* West And Clear
* Handbook of Texas
* Historic Fort Worth materials, hosted by the Portal to Texas History
* Historic Fort Worth, Inc.

பகுப்பு:அமெரிக்க நகரங்கள்
நேப்பியர் அருங்காட்சியகம்

இந்திய நாட்டின் கேரள மாநிலம் திருவனந்தபுர நகரத்தில் உள்ளது **நேப்பியர் அருங்காட்சியகம்**. இந்த அருங்காட்சியகம் 1855ல் உருவாக்கப்பட்டது. 1874ல் இந்த அருங்காட்சியகத்தின் பழைய கட்டிடம் இடிக்கப்பட்டு மீண்டும் புதிய கட்டிடம் எழுப்பப்பட்டது. இதற்கு சென்னை மாகணத்தின் ஆளுநராக இருந்த நேப்பியர் பிரபுவின் (1866–1872) பெயர் சூட்டப்பெற்றது. இந்த அருங்காட்சியகத்தில் தொல்பொருள் ஆராய்ச்சியின் அரிய தொகுப்புகள், வெங்கலச் சிலைகள், பழங்கால நகைகள், யானைத்தந்த சிற்பங்கள் மற்றும் பல அரிய பொருட்கள் காட்சிக்கு வைக்கப்பட்டுள்ளன.

பகுப்பு:கேரள அருங்காட்சியகங்கள்
பகுப்பு:திருவனந்தபுரத்திலுள்ள அருங்காட்சியகங்கள்
ரோகிணி

**ரோகிணி** அல்லது **ரோகினி** என்ற தலைப்பில் உள்ள கட்டுரைகள்:

* ரோகிணி (நட்சத்திரம்).
* ரோகிணி தேவி.  (பலராமன் - சுபத்திரையின் தாய்)
* ரோகிணி (திரைப்படம்).
* ரோகிணி (நடிகை).
* ரோகிணி ஆறு.
* ரோகிணி (செயற்கைக்கோள்).
* ரோகிணி ராம்தாஸ் பாஜிபக்கரே
----
இலூசியானா அடை வௌவால்மீன்

**இலூசியானா அடை வௌவால்மீன்** (*Louisiana Pancake Batfish*, இலத்தீன்: *Halieutichthys intermedius*) என்பது மெக்சிகோ வளைகுடாவில் லூசியானா மாநிலப் பல்கலைக்கழகத்து அறிவியலாளர்களால் 2010-இல் கண்டுபிடிக்கப்பட்ட புதிய அடை வௌவால்மீன் இனமாகும். *Halieutichthys aculeatus* மற்றும் *Halieutichthys bispinosus* போன்ற வேறு அடை வௌவால்மீன் இனங்கள் அட்லாண்டிக் கரையில் லூசியானா தொடங்கி வட கரோலைனா வரை பரந்து உள்ளது, ஆனால் இலூசியானா அடை வௌவால்மீன் மெக்சிகோ வளைகுடாவில் மட்டுமே சுமார் 400 மீட்டர்கள் ஆழத்தில் வசிக்கின்றது என அறியப்பட்டுள்ளது.

இது ஒரு ஒளிந்து வாழும் விலங்காகும். மெக்சிகோ வளைகுடாவில் ஏற்பட்ட எண்ணெய்க்கசிவுச் சம்பவத்தின் போது வெளி உலகுக்குத் தென்பட்டது. அடை உணவு போன்று தட்டையாகக் காணப்படும் இவற்றின் இடுப்புத் துடுப்புகள் கால்கள் போன்று செயற்படுகின்றன, இவற்றின் கண்கள் வெளிப்பிதுங்கிக் காணப்படும். மாந்தரின் உள்ளங்கையில் அடங்கக்கூடியவாறு இதன் அளவு உள்ளது.

2011-ம் ஆண்டிற்கான பத்து சிறப்பு உயிரினங்களில் ஒன்றாகத் தேர்ந்தெடுக்கப்பட்டுள்ளது.

## மேற்கோள்கள்
#Smith, Lewis (23 May 2011). "Deep sea fish named in world top ten new species". Fish2Fork. Retrieved 23 May 2011.
#Schenkman, Lauren (4 June 2010). "Not Just Pelicans in Peril, But Pancake Batfish, Too". Science. Retrieved 23 May 2011.
#Lynch, Kelly (16 June 2010). "Little-known pancake batfish could be one of oil spill's early victims". CNN. Retrieved 23 May 2011.
# Ho, H.-C., Chakrabarty, P. and Sparks, J. S. (2010). "Review of the Halieutichthys aculeatus species complex (Lophiiformes: Ogcocephalidae), with descriptions of two new species." Journal of Fish Biology 77(4):841–869. doi:10.1111/j.1095-8649.2010.02716.x.
# Milius, Susan (14 August 2010). "New 'walking' fishes discovered in Gulf oil-spill zone". Science News. Retrieved 23 May 2011.
#http://species.asu.edu/2011_species10 

பகுப்பு:மீன்கள்
பகுப்பு:2010 இல் விவரிக்கப்பட்ட விலங்குகள்
பகுப்பு:2011க்கான சிறப்பு உயிரினங்கள்
சந்திரகிரிக் கோட்டை

**சந்திரகிரிக் கோட்டை** (*Chandragiri Fort*) என்பது இந்தியாவின் கேரள மாநிலத்தின் காசர்கோடு மாவட்டத்தில் உள்ள கோட்டையாகும். இது காசர்கோட்டில் ஆறு கி.மீ. தொலைவில் உள்ளது. இந்த கோட்டை 17-ஆம் நூற்றாண்டில் கட்டப்பட்ட இந்தக் கோட்டை ஒரு பெரிய சதுரமான கோட்டையாகும். இதன் பரப்பளவு ஏழு ஏக்கர்கள். பயசுவினி ஆற்றிற்கு பக்கத்தில் அமைந்துள்ளது. தற்போது இக்கோட்டை சிதிலமடைந்துள்ளது.
## மேற்கோள்கள்

பகுப்பு:கேரளக் கோட்டைகள்
பகுப்பு:காசர்கோடு மாவட்டத்திலுள்ள சுற்றுலாத் தலங்கள்
வாழப்பள்ளி கோவில்

**வாழப்பள்ளி கோவில்** இந்தியாவின் கேரள மாநிலம் கோட்டயம் மாவட்டத்தில் சங்கனாசேரி நகரத்தில் இருகின்றது. முதலாம் சேர பரம்பரையை சேர்ந்தவர்கள் இக்கோயிலை கட்டியதாக கருதப்படுகிறது. சிவன், விநாயகர், பார்வதி ஆகிய கடவுள்கள் இங்கு வழிபடப்படுகின்றனர் என்ற போதிலும் சிவனே முதன்மையான தெய்வமாக கருதப்படுகிறார். பழங்கதைப்படி கேரளம் திருமாலின் 6-வது அவதாரமான பரசுராமரால் கொடையாக அருளப்பட்டதாகும். பரசுராமனே இக்கோயிலுள்ள இறைவன் மகாதேவன் சிலையை நிறுவியதாக கருதப்படுகிறது. பரசுராமன் நிறுவிய 108 சிவன் கோயில்களில் இதுவும் ஒன்று என்று கருதப்படுகிறது. இக்கோயில் கட்டப்பட்ட ஆண்டு தெரியவில்லை. 

## மேலும் காண்க
* 108 சிவன் கோயில்கள்

## மேற்கோள்கள்

## கோவில் படங்கள்

File:കൊടിമരം.JPG|கொடிமரம்
File:Morning Sribali at Vazhappally.jpg|காலை ஸ்ரீபாலி
File:വാഴപ്പള്ളിക്ഷേത്രത്തിലെ ദ്വാരപാലകർ.jpg|துவார பாலகர்கள்
File:Bhima + Bros, Ma.jpg|மகாபாரத கதை
File:Vazhappally_dhakshinamoorthi.JPG|திருக்கோவில் தெற்குப் பகுதி
File:പ്രദോഷംഎഴുന്നള്ളത്ത്.jpg|இரவு ஸ்ரீபாலி
File:Vazhappally_Temple_Views_(1).jpg|
File:Vazhappally_Temple_Views_(2).jpg|
File:Vazhappally_Temple_Views_(3).jpg|
File:Vazhappally_Temple_Views_(4).jpg|
File:Vazhappally_Temple_Views_(5).jpg|
File:Vazhappally_Temple_Views_(6).jpg|


பகுப்பு:கோட்டயம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பிரேம புஸ்தகம்

***ப்ரேம புஸ்தகம்*** (*Prema Pusthakam*) 1992ல் வெளிவந்த தெலுங்குத் திரைப்படம். இதில் கதாநாயகனாக அஜித்குமாரும், கதாநாயகியாக கஞ்சனும் நடித்துள்ளனர். இதுதான் அஜித்குமாருக்கு முதல் திரைப்படம். தெலுங்கில் அவருக்கு இதுவே முதல் மற்றும் கடைசித் திரைப்படமாக அமைந்தது.

## மேற்கோள்கள்

பகுப்பு:1992 தெலுங்குத் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
கிரேக் வைட்

**கிரேக் வைட்** (*Craig White*, பிறப்பு: திசம்பர் 16 1969), இங்கிலாந்து அணியின் துடுப்பாட்டக்காரர் ஆவார். இவர் 30 தேர்வுத் துடுப்பாட்டப் போட்டிகளிலும் , 51 ஒருநாள் பன்னாட்டுத் துடுப்பாட்டப் போட்டிகளிலும் 275 முதல்தர துடுப்பாட்டப் போட்டிகளிலும், 351 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1994 - 2003 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:வாழும் மக்கள்
இந்தியா டுடே

***இந்தியா டுடே *** (India Today) மும்பையை அடித்தளமாகக் கொண்டு 1975ஆம் ஆண்டு முதல் *லிவிங் மீடியா இந்தியா நிறுவனத்தால்* முதன்மையாக ஆங்கில மொழியில் வாரமொருமுறை வெளியிடப்படும் ஓர் இந்தியச் செய்தி இதழ் ஆகும். இதே பெயரில் இந்தி, தமிழ் எனப் பிற இந்திய மொழிகளிலும் வார இதழ் வெளியிட்டது. தற்போது தமிழ் மொழியில் வெளியீடு இல்லை. 1975 முதல் இதன் தலைமை ஆசிரியராக மூன்று பத்தாண்டுகளாக இருந்து வருகிறார்.

இதன் மேலாண் நிறுவனமாக உள்ள இந்தியா டுடே குழுமம் 13 மொழிகளில் இதழ்களையும் 3 வானொலி நிலையங்களையும் 4 தொலைக்காட்சி அலைவரிசைகளையும் ஒரு செய்தித் தாளையும் நடத்தி வருகிறது. மேலும் (*[[மியூசிக் டுடே]]*) என்ற செவ்விசை ஒலித்தட்டுகளையும் நூல் வெளியீட்டுகளையும் இந்தியாவின் ஒரே நூல் சங்கத்தையும் மேலாண்மை செய்கிறது. 1975 ஆம் ஆண்டில் 5,000 படிகளுடன் துவங்கி, திசம்பர் 2005 அன்று வெளியான முப்பதாவது ஆண்டுநிறைவு இதழின்போது ஐந்து பதிப்புகளில் 1.1 மில்லியனுக்குக் கூடுதலான படிகளை வெளியிட்டு 5.62 மில்லியன் வாசகர்களைக் கொண்டிருந்தது.

## மேற்கோள்கள்

## வெளியிணைப்புகள்
* இந்தியா டுடே இணையதளம்
* இந்தியா டுடே குழுமம் ஆன்லைன்
* இந்தியா டுடே குழுமத்தின் எண்ணிம உள்ளடக்கங்களின் மறுபதிப்பு உரிமைகளையும் அனுமதிகளையும் சின்டிகேசன்சு டுடே மேலாண்மை செய்கிறது.

பகுப்பு:இந்திய ஆங்கில இதழ்கள்
டாட்ஜர் வைசால்

**டாட்ஜர் வைசால்** (*Dodger Whysall*, பிறப்பு: அக்டோபர் 31 1887, இறப்பு: நவம்பர் 11 1930), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 371 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1925 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1887 பிறப்புகள்
பகுப்பு:1930 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
வில்ஃப் பார்பெர்

**வில்ஃப் பார்பெர்** (*Wilf Barber*, பிறப்பு: ஏப்ரல் 18 1901, இறப்பு: செப்டம்பர் 10 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 373 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1901 பிறப்புகள்
பகுப்பு:1968 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
லென் வில்கின்சன்

**லென் வில்கின்சன்** (*Len Wilkinson*, பிறப்பு: நவம்பர் 5 1916, இறப்பு: செப்டம்பர் 3 2002), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 77 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1916 பிறப்புகள்
பகுப்பு:2002 இறப்புகள்
பகுப்பு:லன்காசையர் துடுப்பாட்டக்காரர்கள்
அமராவதி (திரைப்படம்)

***அமராவதி*** (*Amaravathi*) 1993-இல் வெளிவந்த இந்தியத் தமிழ்த் திரைப்படம். இதில் கதாநாயகனாக அஜித்குமாரும், கதாநாயகியாக சங்கவியும் நடித்திருந்தனர். இதன் மூலம் தமிழ்த் திரைப்படத்திற்கு  அஜித்குமார் அறிமுகமானார். ஆனால் திரைப்படத்துறையில் இவருடைய முதல் படம் பிரேம புஸ்தகம் என்ற தெலுங்குப் படம் ஆகும். இயக்குநர் செல்வா இயக்கிய இந்த படத்திற்கு பால பாரதி இசை அமைத்துள்ளார். இப்படம் வணிகரீதியாக தோல்வியடைந்தது.

## நடிகர்கள்
*அஜித் குமார்
*சங்கவி
*நாசர்
*தலைவாசல் விஜய்
*சார்லி

## பாடல்கள்
இசையமைப்பாளர் பாலபாரதி  இசையமைத்த இத்திரைப்படத்தின் பாடல்களை எழுதியவர் கவிப்பேரரசு வைரமுத்து ஆவார். 
அமராவதி படத்தின் வெற்றிக்குப் பாடல்கள் உறுதுணையாக இருந்தன. அவற்றுள் *தாஜ்மஹால் தேவையில்லை அன்னமே அன்னமே*, மற்றும் *புத்தம் புது மலரே* போன்ற பாடல்கள் மிகவும் பிரபலமாக இருந்தன.

## மேற்கோள்கள்

பகுப்பு:1993 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள் 
பகுப்பு:பாலபாரதி இசையமைத்த திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
மீவளையச் சுருள்

**மீவளையச் சுருள்** அல்லது  **அதிபரவளைவுச் சுருள்** என்பது ஒரு விஞ்சிய தள வளைகோடு ஆகும். இதைத் **தலைகீழ்ச் சுருள்** எனவும் அழைப்பர். இதன் சமன்பாடு (கோல்-கோண ஆட்கூறு திட்டத்தில் (polar coordinates)):

: r=\frac{a}{\theta}

இது மையத்தில் இருந்து முடிவிலித் தொலைவில் தொடங்குகிறது (கோணம் சுழியமாக இருக்கையில் ( \theta = 0 ), ஆரம் அல்லது கோடு (r) முடிவிலியாக இருக்கும்). கோணம் மாறமாற (கூடக்கூட), கோட்டின் (ஆரத்தின்) நீளம் குறைந்துகொண்டே வந்து மையத்தை நெருங்கும். இதனால், இந்தச் சுருள் சிறுத்துக்கொண்டே வரும். சுருளின் எந்தப் புள்ளியில் இருந்தும், வளை கோடு வழியாகத் துருவத்துக்கு உள்ள தொலைவு முடிவற்றது ஆகும். 

இந்த கோல்-கோண ஆட்கூறில் (polar coordinate system) இருந்து x-y கார்ட்டீசிய ஆட்கூற்றுக்கும் மாற்றினால்:
:x = r \cos \theta, \qquad y = r \sin \theta,

என்றாகும். இதனைக் கார்டீசிய முறையின், கீழ்க்காணும் பண்புக்கூறு (parametric) முறையில் மாற்றி அமைத்தால்: 
:x = a {\cos t \over t}, \qquad y = a {\sin t \over t},
என்றாகும். இதில் *t* என்னும் பண்புக்கூறு மாறி, கோல்-கோண முறையில், கோணமாகிய θ உக்கு ஈடானது.

இந்த விரிவளை (spiral),  *y* = *a* என்னும் நிலையில் ஓர் அடைகோடு (asymptote) ஒன்றை கொண்டிருக்கும்: ஏனெனில் *t* என்பது சுழியத்தை (0) எட்டும்பொழுது,  உயரம் (y-மதிப்பு) *a* ஐ எட்டும், அதே நேரத்தில் கிடை அளவு (x-மதிப்பு) முடிவிலியை எட்டும்:

:\lim_{t\to 0}x = a\lim_{t\to 0}{\cos t \over t}=\infty,

:\lim_{t\to 0}y = a\lim_{t\to 0}{\sin t \over t}=a\cdot 1=a.

பகுப்பு:சுருள்கள்
ஜாக் வைட்

**ஜாக் வைட்** (*Jack White *, பிறப்பு: பெப்ரவரி 19 1891, இறப்பு: மே 2 1961), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும் , 472 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1931 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1891 பிறப்புகள்
பகுப்பு:1961 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
இணை (வடிவவியல்)

**இணை** (*parallel*) என்ற கருத்து, கணிதத்தின் ஒரு பிரிவான வடிவவியலில் பயன்படுத்தப்படுகிறது. இது யூக்ளிடிய வெளியில் அமையும் இரண்டு அல்லது இரண்டுக்கு மேற்பட்ட கோடுகள் மற்றும் தளங்களின் பண்பினைக் குறிக்கும். இணைகோடுகளும் அவற்றின் பண்புகளும் யூக்ளிடின் இணை அடிக்கோளுக்கு அடிப்படையாக அமைகின்றன. ஒரு தளத்தில் அமையும் இரு கோடுகள் ஒன்றையொன்று சந்திக்காமலோ அல்லது வெட்டிக் கொள்ளாமலோ இருந்தால் அவை **இணகோடுகள்** எனப்படுகின்றன. thumb|right|150px|மூன்று இணைதளங்கள்.

## குறியீடு

இணை என்பதன் குறியீடு: \parallel

(எ-கா): AB \parallel CD என்பது கோடு *AB* ஆனது கோடு *CD* க்கு இணை என்பதைக் குறிக்கும்.

## யூக்ளிடிய இணைச் செயற்பாடு
thumb|right|300px| கோடுகள், ''a'' மற்றும் ''b'' இரண்டும் இணைகோடுகள் என்பதை குறுக்குவெட்டி ''t'' இக்கோடுகளை வெட்டும் இடங்களில் சமமான கோணங்களை ஏற்படுவதைக் கொண்டு நிறுவலாம்.

யூக்ளிடிய வெளியில், *l* மற்றும் *m* என்ற இருகோடுகளில், *m* ஆனது *l* க்கு இணையாக அமைவதை பின்வரும் விளக்கங்களால் வரையறுக்கலாம்.

l \parallel m எனில்,

# கோடு *m* மீது உள்ள அனைத்து புள்ளிகளும் கோடு *l* லிருந்து சமதூரத்தில் அமைகின்றன (*சமதூரக் கோடுகள்*).
# கோடுகள் *m* மற்றும் *l* இரண்டும் ஒரே தளத்திலேயே உள்ளன. ஆனால் *m* கோடு *l* ஐ வெட்டுவதில்லை (இருகோடுகளும் இருதிசைகளிலும் முடிவில்லாமல் நீட்டிக்கப்படுவதாக எடுத்துக் கொண்டாலும்).
# கோடுகள் *m* மற்றும் *l* இரண்டும் அதே தளத்தில் உள்ள மற்றொரு கோட்டால் (குறுக்கு வெட்டி) வெட்டப்படும்போது ஏற்படும் ஒத்த வெட்டுக் கோணங்கள் சமமாக அமைகின்றன.

மேலும்,
* இணைகோடுகள் ஒரே தளத்தில் அமையும். 
* இணைதளங்கள் ஒரே முப்பரிமாண வெளியில் அமையும். 
* இணையாக இருக்கும் ஒரு கோடும் தளமும் ஒரே முப்பரிமாண வெளியில் அமையும். 
* ஒன்றுக்கொன்று இணையான கோடுகளின் சாய்வுகள் சமமாக இருக்கும்.

### வரையும் முறை
மேலே தரப்பட்ட மூன்று வரையறைகளால் இணைகோடுகள் வரைவதற்கு மூன்று விதமான வழிமுறைகள் கிடைக்கின்றன.

thumb|left|250px| கணக்கு: புள்ளி ''a'' வழியாக கோடு ''l'' க்கு இணையான கோடு வரைய வேண்டும்.


image:Par-equi.png|வரைமுறை 1: கோடு *m* , *l* -ன் எல்லாப் புள்ளிகளில் இருந்தும் சமதூரத்தில் உள்ளவாறு வரையப்படுகிறது.
image:Par-para.png|வரைமுறை 2: புள்ளி *a* வழியே செல்லும் ஏதாவது ஒரு கோடு, *l* கோட்டைப் புள்ளி *x* ல் வெட்டுகிறது என்க. புள்ளி *x* ஐ முடிவிலிக்கு நகர்த்த அக்கோடு *l* -க்கு இணையாக அமையும்.
image:Par-perp.png|வரையறை 3: கோடுகள் *l* மற்றும் *m* இரண்டிற்கும் அவற்றை 90° கோணத்தில் வெட்டும் பொதுவான குறுக்கு வெட்டி வரைய அவை இரண்டும் இணையாகும்.


ஒன்றையொன்று வெட்டிக்கொள்ளாத இருகோடுகள் இணையானவை என்ற வரையறை இருபரிமாணத் தளங்களுக்கு மட்டுமே பொருந்தும்.

### இரு இணைகோடுகளுக்கிடையே உள்ள தூரம்

*:: y = mx+b_1\,
:::y = mx+b_2\, என்ற இரு சமன்பாடுகள் குறிக்கும் இணைகோடுகளுக்கு இடையேயுள்ள தூரம்:

::d = \frac{\sqrt{m^2+1}}\,

*:: ax+by+c_1=0\,
:::ax+by+c_2=0\, என்ற இரு சமன்பாடுகள் குறிக்கும் இணைகோடுகளுக்கு இடையேயுள்ள தூரம்:

::d = \frac{\sqrt {a^2+b^2}}.

## மேற்கோள்கள்

பகுப்பு:வடிவவியல்
கஞ்சன் (நடிகை)

**கஞ்சன்** (*Kanchan*) ஏப்ரல் 17, 1980) இந்தியத் திரைப்பட நடிகை ஆவார். இவர் மும்பையில் பிறந்தவர். தமிழ், தெலுங்கு, இந்தி மொழிப் படங்களில் நடித்துள்ளார்.

## நடித்த திரைப்படங்கள்
இவர் பல படங்கள் நடித்துள்ளார். அவற்றுள் சல்மான் கானுடன் நடித்த **ஷனம் பேவாபா**, அஜித்குமாருடன் நடித்த பிரேம புஸ்தகம், மோகன்லாலுடன் நடித்த **கந்தர்வம்** போன்ற படங்கள் குறிப்பிடத்தக்கவை.

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:1980 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1970 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
கஞ்சன்

**கஞ்சன்** என்பது பொதுவாக கருமி, உலோபி போன்றோரைக் குறிக்கும் சொல்.

கஞ்சன் என்ற பெயரில் உள்ள கட்டுரைகள்:

* கஞ்சன் (திரைப்படம்), 1947 இல் வெளிவந்த தமிழ்த் திரைப்படம்
* கஞ்சன் (நடிகை), இந்தியத் திரைப்பட நடிகை
* கஞ்சன்சுங்கா மலை, இமயமலைத் தொடர்

----
சங்கவி (நடிகை)

**சங்கவி** (பிறப்பு: அக்டோபர் 4, 1975) இந்தியத் திரைப்பட நடிகை ஆவார். இவருடைய இயற்பெயர் **காவ்யா ரமேஷ்**. திரையுலகிற்காக தன் பெயரை சங்கவி என மாற்றிக் கொண்டார். தமிழ், தெலுங்கு மற்றும் கன்னட மொழிப் படங்களில் நடித்துள்ளார். தமிழ்த் தொலைக்காட்சி நெடுந்தொடர்களிலும் நடித்துள்ளார். இவர் இந்தியாவின் கர்நாடக மாநிலம் மைசூரில் பிறந்தவர். இவருடைய தந்தை மைசூர் மருத்துவக் கல்லூரிப் பேராசிரியர் மட்டும் அல்லாமல் காது, மூக்கு, தொண்டை மருத்துவரும் ஆவார். சங்கவி தன்னுடைய பள்ளி படிப்பை மைசூரில் உள்ள மரியப்பா பள்ளியில் பயின்றார்.

## திரைப்பட வாழ்க்கை
இவர் 1993ம் ஆண்டு அஜித்தின் முதல் படமான அமராவதியில்தான் அறிமுகமானார்.இதனை தொடர்ந்து விஜயுடன் மட்டும் ரசிகன், கோமுத்தூர் மாப்ளே உள்பட 4 படங்களில் நடித்தார். இவர் கவர்ச்சி கலந்த கதாநாயகியாக வெற்றிகரமாக வலம் வந்தார். தமிழ், தெலுங்கு மற்றும் கன்னடத்தில் மொத்தம் 90 படங்களுக்கு மேல் நடித்தார்.இவர் அந்த கால கட்டத்தில் சிறந்து விளங்கிய சரத்குமார்,கார்த்திக், பிரபு, விஜய், அஜித், ராம்கி, பிரசாந்த் , விஜயகாந்த், சிரஞ்சீவி, விஷ்ணுவர்தன், கமலஹாசன், ரஜினிகாந்த், தனுஷ், சத்தியராஜ், ஜூனியர் என்டிஆர் போன்ற கதாநாயகர்களுடன் நடித்தார்.

## சின்னத்திரை தொடர்கள்
* கோகுலத்தில் சீதை 
* சாவித்திரி 
* காலபைரவன்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:1975 பிறப்புகள்
பகுப்பு:1977 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
மொழிபெயர்க்கப்பட்ட மௌனம் (நூல்)

**மொழிபெயர்க்கப்பட்ட மௌனம்**, பத்திரிகையாளர் லதாவினால் எழுதப்பட்டு, இலங்கையின் படைப்பாக்க வரலாற்றில் முதல் தடவையாக இருபது இந்திய மற்றும் இலங்கை ஆளுமைகளுடனான காத்திரமான நேர்காணல்களை உள்ளடக்கிய வகையிலாக வெளியிடப்பட்ட நூலாகும். இந்நூல் காற்று பதிப்பகத்தினால் 2006 ஆம் ஆண்டு ஆகஸ்ட் மாதம் வெளியிடப்பட்டது.

## ஆசிரியர்

பத்திரிகையாளர் லதாவின் இயற்பெயர் டி. ஆர். பி. லதா என்பதாகும். இலங்கையிலுள்ள பல முன்னணி பத்திரிகை நிறுவனங்களில் பத்திரிகையாளராக கடமையாற்றிய இவர், ஒரு தமிழ் இலக்கியப் பட்டதாரியுமாவார்.

## நூல் உள்ளடக்கம்

இந்த நூல், பத்திரிகையாளர் லதாவின் முதலாவது நூலாகும். இந்த நூலிற்கு அணிந்துரைகளை, கவிக்கோ அப்துல் ரகுமான் மற்றும் பாடலாசிரியர் பழநிபாரதி ஆகியோர் வழங்கியிருந்ததும் குறிப்பிடத்தக்கது. இந்த நூலில் கவிதை போன்ற அழகிய நேர்காணல்களாய் இடம்பெற்றிருந்த இருபது ஆளுமைகளின் விபரங்கள் வருமாறு:

*அறிவிப்பாளர் பி. எச். அப்துல் ஹமீட்
*யாத்ரா இதழ் ஆசிரியர் அஷ்ரஃப் சிஹாப்தீன்
*கவிஞர் காசி ஆனந்தன்
*பாடலாசிரியர் அறிவுமதி
*கவிக்கோ அப்துல் ரகுமான்
*எழுத்தாளர் ஜெயகாந்தன்
*பேராசிரியர் எம். ஏ. நுஃமான்
*பாடலாசிரியர் பழநிபாரதி
* எழுத்தாளர் சுஜாதா
*கவிப்பேரரசு வைரமுத்து
*பத்திரிகையாளர் நடராஜா
*கவிஞர் சோலைக்கிளி
*எழுத்தாளர் சுதாராஜ்
*நடிகை மனோரமா
*பாடகர் முத்தழகு
**இன்று ஒரு தகவல்* புகழ் தென்கச்சி கோ. சுவாமிநாதன்
*பாடகி வாணி ஜெயராம்
*பாடகி பி. சுசீலா
* நடிகை குஷ்பூ
*பாடகர் கே. ஜே. யேசுதாஸ்

பகுப்பு:ஈழத்து நூல்கள்
2011 எம்டி

**2011 எம்டி** (*2011 MD*) என்பது பூமிக்குக் கிட்டவாக, கிட்டத்தட்ட 12,000 கிலோமீட்டர் (7,500 மைல்) தூரத்தில், கடந்து சென்ற ஒரு சிறுகோள் ஆகும். இவை அப்பல்லோ சிறுகோள் வகையைச் சேர்ந்ததாகும். இது 2011 ஆம் ஆண்டு சூன் 27 ஆம் நாள் 17:00 UTC நேரத்துக்கு பூமிக்குக் கிட்டவாக வந்துள்ளது.

இவ்விண்கல் பூமியை அணுகும் போது அது சூரியனுக்குக் கிட்டவாக இருப்பதாகவே காணப்பட்டது. இதனால் இதனை சிறிது நேரம் மட்டுமே அவதானிக்க முடிந்தது. ஆனாலும், ஆஸ்திரேலியா, தெற்கு ஆப்பிரிக்கா, மற்றும் அமெரிக்காவில் உள்ள தொலைநோக்கிகளின் மூலம் இதனை அவதானிக்க முடிந்துள்ளது

நியூ மெக்சிக்கோ, சொக்கோரோ என்ற இடத்தில் உள்ள விண்தொலைநோக்கி மூலம் 2011 சூன் 21 ஆம் நாளில் "லிங்கன் பூமியை அணுகும் சிறுகோள்கள் ஆய்வு" (லீனியர்) என்ற நாசா ஆய்வுக்கழகத்தினரால் கண்டுபிடிக்கப்பட்டது. இது கண்டுபிடிக்கப்பட்டபோது இதனை ஒரு விண்கழிவு என்றே வானியலாளர்கள் கருதிருந்தனர். ஆனாலும் பின்னர் இது ஒரு சிறுகோள் என உறுதி செய்யப்பட்டது. இது ஏறத்தாழ 10 முதல் 45 மீட்டர்கள் (30 முதல் 150 அடி) நீளமானதெனக் கணிக்கப்பட்டுள்ளது

2011 எம்டி பூமியை நோக்கி வந்திருந்தாலும், அது வளிமண்டலத்திலேயே முழுமையாக எரிந்திருக்கும் எனவும், பூமியில் எதுவித சேதத்தையும் ஏற்படுத்தியிருக்காது எனவும் நாசா தெரிவித்துள்ளது.

## 2011 எம்டியின் பாதை

## மேற்கோள்கள்

பகுப்பு:சிறுகோள்கள்
பகுப்பு:2011 இல் அறிவியல்
ரோகிணி (நடிகை)

**ரோகிணி** (*Rohini*) (பிறப்பு: திசம்பர் 15, 1969) தென்னிந்தியத் திரைப்பட நடிகை ஆவார். இவர் குறிப்பிடத்தக்க தமிழ், மலையாளப் படங்களில் நடித்துள்ளார். 1976-இல் குழந்தை நட்சத்திரமாக அறிமுகமானார். தற்போது தமிழ்த் திரையுலகக் கதாநாயகிகளுக்குப் பின்னணிக் குரல் கொடுத்து வருகிறார். இவர் ஜோதிகா, தபூ, ரஞ்சிதா, ஐஸ்வர்யா ராய் மற்றும் பலருக்கும் பின்னணிக் குரல் கொடுத்துள்ளார். இவர் தமிழக அரசின் கலைமாமணி விருது பெற்றார். பின்பு 2017ஆம் ஆண்டு வனிதா விருது பெற்றார்.

## இளமைக்காலம்
ரோகிணி 1969 திசம்பர் 15 அன்று அப்பாராவு நாயுடு, இராதாசரஸ்வதி ஆகியோருக்குப் பிறந்தார். இவர் நடிகர் ரகுவரனை 1996ஆம் ஆண்டு மணந்தார். ரகுவரன் பல தமிழ்த் திரைப்படங்களில் வில்லன் மற்றும் குணச்சித்திர வேடங்களில் நடித்துப் பெயர் பெற்றவர். இவர்களுக்கு ரிஷிவரன் என்ற ஒரு மகன் உள்ளார்.

## மணமுறிவு
ரோகினியின் ரகுவரன் போதைப் பழக்கத்திற்கு அடிமையானதால் அவரது திரை வாழ்க்கையை மட்டுமின்றி சொந்த வாழ்க்கையும் பாதிக்கப்பட்டது. இத்தகைய போதைப் பழக்கத்தால் மனைவி ரோகிணியும் இவரை விட்டுப் பிரிந்து செல்ல நேர்ந்தது. 2004ஆம் ஆண்டில் சட்டப்படி இருவரும் மணமுறிவு பெற்றுக்கொண்டனர். தனது போதைப் பழக்கத்தில் இருந்து விடுபட முயற்சி செய்தாலும், அவரால் போதைப் பழக்கத்தில் இருந்து மீண்டு வர முடியாமல் போனது. பின்பு ரகுவரன் 2008 மார்ச்சு 19 அன்று உடல்நலக் குறைவால் காலமானார்.

## மேற்கோள்கள்
 

## வெளி இணைப்புகள்
*

பகுப்பு:1962 பிறப்புகள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கலைமாமணி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்

பகுப்பு:இந்தியப் பெண் திரைப்பட இயக்குநர்கள்
ஓஸ்வால்ட் அவேரி

**ஓஸ்வால்ட் அவேரி** (*Oswald Avery*, அக்டோபர் 21, 1877 - பெப்ரவரி 2, 1955)  கனடாவில் பிறந்த அமெரிக்க மருத்துவர் மற்றும் மருத்துவ ஆராய்ச்சியாளர். இவர் தனது வாழ்க்கையின் பெரும் பகுதியை நியூயார்க்கில் உள்ள ராக்பெல்லர் பல்கலைக்கழக மருத்துவமனையில் கழித்தார். குரோமோசோம்கள் மற்றும் மரபணுக்கள் டி.என்.ஏ வால் ஆனவை என்று கண்டுபிடித்தற்காக இவர் நன்கறியப்படுகிறார்.

## மேற்கோள்கள்

பகுப்பு:உயிரியலாளர்கள்
பகுப்பு:1877 பிறப்புகள்
பகுப்பு:1955 இறப்புகள்
கிளாட் சிமோன்

**கிளாட் சிமோன்** (*Claude Simon*, அக்டோபர் 10, 1913 – சூலை 6, 2005) ஒரு பிரெஞ்சு நாவலாசிரியராவார். 1985-ஆம் ஆண்டிற்கான இலக்கிய நோபல் பரிசைப் பெற்றவர். மடகாசுகாரிலுள்ள அன்டனநரிவோவில் பிறந்தார். பிரான்சின் பாரிசு நகரில் காலமானார்.

இவரின் பெற்றோர் பிரெஞ்சுக்காரர்களாவர்.  இவரின் தந்தை முதல் உலகப் போரில் காலமானார்.  பெர்பிக்னன் (ரோசிலான் மாகாணத்தின் மத்தியிலுள்ளது) எனுமிடத்தில் இவர் தனது தாயார் மற்றும் குடும்பத்தினரோடு வளர்ந்தார்.  இவரது முன்னோர் ஒருவர் பிரெஞ்சுப் புரட்சியின் போது படைத்தளபதியாய் இருந்திருக்கிறார்.

காலேஜ் ஸ்டானிஸ்லாஸில் தனது பள்ளிப்படிப்பை முடித்த இவர் சிறிது காலம் ஆக்சுபோர்டு மற்றும் கேம்பிரிட்ஜ் ஆகிய இடங்களில் பயின்றிருக்கிறார்.  பின்னர் ஆன்றே லோடே அகாதமியில் ஓவியத்தை எடுத்து படித்திருக்கிறார்.  அதன் பின்னர் ஸ்பெயின், ஜெர்மனி, சோவியத் யூனியன், கிரீஸ் ஆகிய இடங்களில் அதிக அளவிலான பயணங்களை மேற்கொண்டிருக்கிறார்.  இப்பயண அனுபவமும் இரண்டாம் உலகப் போர் அனுபவங்களும் அவரது இலக்கியங்களில் காணக்கிடைக்கின்றன.  இரண்டாம் உலகப்போரின் தொடக்கத்தில் மியூஸ் சண்டையில் (1940) பங்கெடுத்து போர்க்கைதியானார்.  ஒருவாறாக அங்கிருந்து தப்பி போரெதிர்ப்பு இயக்கத்தில் சேர்ந்தார்.  அப்போது இவர் தனது முதல் புதினமான 'லெ டிரெச்சர்'('துரோகி', 1946-ல் பதிப்பிக்கப்பட்டது)-யை எழுதி முடித்தார்.  இப்புதினத்தை அவர் போருக்கு முன்னரே எழுதத் தொடங்கியிருந்தார்.

1961-ஆம் ஆண்டு 'ல ரௌட் டெ ஃபிளான்றே'-வுக்காக 'ல எக்சுபிரசு' பரிசைப் பெற்றார்.  1967-ல் 'ஹிஸ்டொயர்'-க்காக மெடிசிஸ் பரிசைப் பெற்றார்.  1973-ல் கிழக்கு ஆங்லியா பல்கலைக்கழகம் மதிப்புறு பேராசிரியராக்கி சிறப்பித்தது.

## வெளி இணைப்புகள்

* About Claude Simon
* Association des Lecteurs de Claude Simon (ALCS) website for readers of Claude Simon (articles in french and in english)
* Claude Simon in the Nobel Institution website 
* 
* 

## மேற்கோள்கள்

பகுப்பு:நோபல் இலக்கியப் பரிசு பெற்றவர்கள்
பகுப்பு:1913 பிறப்புகள்
பகுப்பு:பிரெஞ்சு எழுத்தாளர்கள்
பகுப்பு:2005 இறப்புகள்
பகுப்பு:நோபல் பரிசு பெற்ற பிரான்சியர்கள்
ரொனால்டு ஜார்ஜ் ரெய்போர்டு நோரிசு

**ரொனால்டு ஜார்ஜ் ரெய்போர்டு நோரிசு** (*Ronald George Wreyford Norrish*, 9 நவம்பர் 1897 - 7 சூன் 1978) ஆங்கிலேய வேதியியலாளர். இவர் கேம்பிரிட்சில் பிறந்து பெர்சே பள்ளியில் கல்வி பயின்றார். இவருக்கு 1967 ஆம் ஆண்டில் வேதியியலுக்கான நோபல் பரிசு வழங்கப்பட்டது.

## வெளி இணைப்புகள்
*நோபல் அறக்கட்டளை வாழ்க்கை வரலாறு

## மேற்கோள்கள்

பகுப்பு:நோபல் வேதியியற் பரிசு பெற்றவர்கள்
பகுப்பு:1897 பிறப்புகள்
பகுப்பு:1978 இறப்புகள்
பகுப்பு:ஆங்கிலேய அறிவியலாளர்கள்
பகுப்பு:நோபல் பரிசு பெற்ற பிரித்தானியர்கள்
ராபர்ட் கால்லோ

**ராபர்ட் சார்லஸ் கால்லோ** (பி. மார்ச் 23, 1937) ஒரு அமெரிக்க உயிரியல் மற்றும் மருத்துவ ஆராய்ச்சியாளர்.  கல்லோ பால்டிமோரில் உள்ள மேரிலாந்து மருத்துவ பல்கலைக்கழகத்தில் மனித வைரஸ் ஆய்வு நிறுவன இயக்குநர். இவர் பிராவிடன்ஸ் கல்லூரியில் 1959 ல் உயிரியல்  BS பட்டம் பெற்றார்.  பின்னர் 1963 ல் பிலடெல்பியா, பென்சில்வேனியா ஜெபர்சன் மருத்துவ கல்லூரியில்  எம்டி பெற்றார். இவர் சிகாகோ பல்கலைக்கழகத்தில் அவரது மருத்துவ மேற்படிப்பு முடித்த பிறகு, இவர் தேசிய புற்றுநோய் நிறுவனத்தில்  ஆராய்ச்சியாளர் ஆனார். ஹெச்.ஐ.வி தீநுண்மத்தை கண்டறிந்ததற்காகப் பரவலாக அறியப்படுகிறார்.

பகுப்பு:1937 பிறப்புகள்
பகுப்பு:அமெரிக்க அறிவியலாளர்கள்
பகுப்பு:வாழும் மக்கள்
பகுப்பு:அமெரிக்க மருத்துவர்கள்
ஸ்டான்லி கோஹன் (உயிர்வேதியியலாளர்)

**ஸ்டான்லி கோஹன்** (*Stanley Cohen*, பி. நவம்பர் 17, 1922) ஒரு அமெரிக்க உயிரியலாளர். இவர் ப்ரூக்ளின் கல்லூரியில் 1943 இல் தனது இளங்கலை பட்டம் பெற்றார். இவர் பணம் சம்பாதிக்க ஒரு பால் பதப்படுத்தும் ஆலையில் ஒரு நுண்ணுயிரியல் வல்லுனராக பணிபுரிந்த பிறகு, 1945 இல் ஒபெர்லின் கல்லூரி விலங்கியலில் எம்.ஏ. பட்டம் பெற்றார். 1948 இல் மிச்சிகன் பல்கலைக்கழகத்தில் வேதியியல் துறையில் முனைவர் பட்டம் பெற்றார்.  நரம்பு வளர்ச்சிக் காரணி யைக் கண்டுபிடித்தற்காகப் பரவலாக அறியப்படுகிறார். 1986ம் ஆண்டு மருத்துவம் அல்லது உடலியங்கியலுக்கான நோபல் பரிசை ரீட்டா-லெவி மோன்டால்சினியுடன் சேர்ந்துப் பெற்றவர்.

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:1922 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க மருத்துவர்கள்
ரொனால்ட் கோஸ்

thumb

**ரொனால்ட் கோஸ்** (*Ronald Coase*, பி. டிசம்பர் 29, 1910  - 2013)  பிரிட்டனில் பிறந்த் அமெரிக்கப் பொருளியாலாளர். சிகாகோ சட்ட பல்கலைக்கழகத்தின் பொருளியல் ஓய்வுபெற்ற மதிப்புறு பேராசிரியராய் பணிபுரிந்து வருகிறார். இவர் 1991 ல் பொருளாதாரத்தில் நோபல் பரிசு பெற்றார்.

பகுப்பு:1910 பிறப்புகள்
பகுப்பு:நோபல் பொருளியற் பரிசு பெற்றவர்கள்
பகுப்பு:2013 இறப்புகள்
பகுப்பு:இருபதாம் நூற்றாண்டு ஆங்கிலேய எழுத்தாளர்கள்
பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
லிண்டா பக்

**லிண்டா பக்** (*Linda Buck*, பி: ஜனவரி 29, 1947 ) ஒரு அமெரிக்க உயிரியலாளர். இவர் தனது சக ஆய்வாளர் ரிச்சார்ட் ஆக்செலுடன் இணைந்து  2004  ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசு பெற்றார். பக் வாஷிங்டன் அருகில் உள்ள சியாட்டில் நகரில் பிறந்தார். வாஷிங்டன் பல்கலைக்கழகத்தில் 1975 ல் உளவியல் மற்றும் நுண்ணுயிரியல் பிரிவில் இளங்கலை அறிவியல் பட்டம் பெற்றார். இவர் டாலசில் உள்ள டெக்சாஸ் பல்கலைக்கழகத்தில் 1980 ல் நோயெதிர்ப்பியல் துறையில்  பிஎச்டி பட்டம் பெற்றார்.

## மேற்கோள்கள்

பகுப்பு:1947 பிறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற பெண்கள்
பகுப்பு:கொலம்பியா பல்கலைக்கழக முன்னாள் மாணவர்கள்
நெல்லி சாக்ஸ்

**நெல்லி சாக்ஸ்** (*Nelly Sachs*, டிசம்பர் 10, 1891 - மே 12, 1970) ஒரு ஜெர்மானியக் கவிஞர் மற்றும் நாடக ஆசிரியர். 1966 ம் ஆண்டு இவர் இலக்கியத்திற்கான நோபல் பரிசு பெற்றார்.

## சான்றுகள்

## வெளி இணைப்புகள்

பகுப்பு:1891 பிறப்புகள்
பகுப்பு:1970 இறப்புகள்
பகுப்பு:செருமானியப் பெண்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:செருமானிய எழுத்தாளர்கள்
பகுப்பு:நோபல் பரிசு பெற்ற செருமானியர்கள்
பகுப்பு:நோபல் பரிசு பெற்ற பெண்கள்
கிறிஸ்டைன் லகார்டே

**கிறிஸ்டைன் மேடலீன் ஓடெட் லகார்டே ** (Christine Madeleine Odette Lagarde, பிறப்பு 1 சனவரி 1956) பிரான்சின் தற்போதைய நிதி அமைச்சரும் பன்னாட்டு நாணய நிதியத்தின் முதல் பெண் தலைவராக சூலை 5, 2011 அன்று பொறுப்பேற்க தெரிவு செய்யப்பட்டுள்ளவருமாவார். சூன் 2007 அன்று பிரான்சின் நிதி அமைச்சராக குடியரசுத் தலைவர் நிக்கொலா சார்கோசியால் நியமிக்கப்பட்டார்.   முன்னதாக, டொமினிக் வில்லெபின்னின் அரசில் வேளாண் அமைச்சராகவும் வணிக அமைச்சராகவும்  பங்காற்றி யுள்ளார். ஜி8 நாடுகள் ஒன்றில் பொருளாதார விவகார அமைச்சராகப் பணியாற்றிய முதல் பெண் மற்றும்  பன்னாட்டு நாணய நிதியத்தின் முதல் தலைவர் என்ற பெருமையும் கொண்டவர்.

ஏகபோகத்திற்கு எதிரான மற்றும் தொழிலாளர் நலன் வழக்கறிஞராக அறியப்பட்ட லகார்டே பன்னாட்டு சட்ட நிறுவனம், பேக்கர் & மெக்கன்சியின் முதல் பெண் தலைவராக பொறுப்பேற்று வரலாறு படைத்துள்ளார். 
நவம்பர் 16, 2009 நாளிட்ட *த பினான்சியல் டைம்ஸ்* இதழ்  ஐரோப்பிய வலயத்தில் மிகச்சிறந்த நிதி அமைச்சராக தரவரிசைப்படுத்தி உள்ளது. 2009ஆம் ஆண்டு  *[[போர்ப்ஸ்]]* இதழ்  வெளியிட்ட உலகின் மிகச் செல்வாக்குமிக்க பெண்கள் பட்டியலில் லகார்டே 17வதாக குறிப்பிடப்பட்டுள்ளார் .

சூன் 28, 2011, பாலியல் குற்றவழக்குத் தொடரப்பட்டுள்ள டொமினிக் ஸ்ட்ராஸ்-கானிற்கு மாற்றாக பன்னாட்டு நாணய நிதியத்தின் அடுத்த மேலாண் இயக்குநராக தெரிந்தெடுக்கப்பட்டுள்ளார். சூலை 5, 2011 முதல் ஐந்தாண்டுகளுக்கு இந்தப் பதவியில் இருப்பார்.

## ஊடகம்
2011 ஆண்டு வெளியான எச்பிஓ நிறுவனத்தின் *டூ பிக் டு ஃபெயில்* என்ற திரைப்படத்தில் லைலா ராபின்சு என்ற நடிகை லகார்டேயாக சித்தரிக்கப்படுள்ளார். 

## மேற்கோள்கள்

## வெளியிணைப்புகள்

* Column archives at Project Syndicate

|-

|-

|-

பகுப்பு:1956 பிறப்புகள்
பகுப்பு:பிரெஞ்சு அரசியல்வாதிகள்
பகுப்பு:பெண் அரசியல்வாதிகள்
பகுப்பு:வாழும் மக்கள்
பகுப்பு:பிரான்சியப் பொருளியலாளர்கள்
அகில உலக கிருஷ்ண பக்திக் கழகம்

**அகில உலக கிருஷ்ண பக்திக் இயக்கம்** அல்லது **இஸ்கான்** எனவும் பிரபலமாகவும் **ஹரே கிருஷ்ணா இயக்கம்** என்று அன்புடனும் அழைக்கப்படும் இவ்அமைப்பு மத்திய காலத்தில் இந்தியாவில் ஏற்பட்ட ஐரோப்பியரின் மதக் கெடுபிடிகளில் இருந்து இந்து சமயத்தையும் இந்திய மரபுரிமைகளையும் பாதுகாத்துக் கொள்வதற்காக ஏற்படுத்தப்பட்ட அமைப்புகளில் குறிப்பிடத்தக்கதாக விளங்குகின்றது.

## தோற்றம்
1896 செப்டம்பர் முதலாம் நாளில் கல்கத்தாவில் பிறந்த பக்திவேதாந்த சுவாமி பிரபுபாதா மற்றும் பக்திசொரூப தாமோதர சுவாமி ஆகியோர் இவ்வமைப்பின் நிறுவனராவர். இவரது ஆன்மீகக் குருவாகிய ஸ்ரீல பக்தி சித்தாந்த சரஸ்வதி கோஸ்வாமி என்பவரின் வேண்டுகோளின் பெயரால் சைதன்யர் போதனைகளை உலகமெங்கும் பரப்ப இவ்வமைப்பை இவர் உருவாக்கினார்.

## இதனையும் காண்க
* கௌடிய வைணவம்
* சைதன்யர்
* பக்திவேதாந்த சுவாமி பிரபுபாதா
* பக்திசொரூப தாமோதர சுவாமி
## மேற்கோள்கள்

பகுப்பு:இந்து சமய அமைப்புகள்
பகுப்பு:இந்தியாவில் இந்து சமயம்
பகுப்பு:இந்து இயக்கங்கள்
பகுப்பு:வைணவப் பிரிவுகள்
புருஷ சூக்தம்

**புருஷ சூக்தம்** (Purusha sukta)  (**'), [[இருக்கு வேதம்|ரிக் வேதத்தில்]], மண்டலம் 10, மந்திரம் 90, 16 செய்யுட்கள்  பிரபஞ்ச இறைவனைத் (Cosmic Being) துதிக்கும் பகுதியாகும்.

புருஷ சூக்த மந்திரம் 16 செய்யுட்கள் கொண்டது. அதில் 15 செய்யுட்கள் **அனுஸ்டுப்** [[சந்தஸ்|சந்தசிலும்]], () மற்றும் இறுதிச் செய்யுள் **திருஷ்டுப்''' சந்தசிலும் ()  பாடப்படுவதாகும். 

## மையக்கருத்து
புருஷ சூக்தத்தின் நோக்கம் பிரபஞ்சத்தின் ஆன்மீக ஐக்கியத்தை விளக்குதே ஆகும். பிரபஞ்சப் படைப்பிற்கு ஆதாரமான புருஷனின் இயற்கைத் தோற்றத்தை எடுத்துரைக்கிறது.  
  
பாலில் நெய்போல் இயல்பாக எங்கும் ஊடுருவிப் பரவியுள்ள,  உள்ளுறை இயல்பினரான  இறைவனை வெளிப்படுத்தும் இப்பிரபஞ்சத்தை அறிய, அறிவுக்கு அப்பாற்பட்டது. 
பிரபஞ்ச படைப்பிற்கு காரணமான புருஷனை (படைப்பவனை) இரண்யகர்பன், விசுவகர்மா அல்லது பிரஜாபதிகளுடன் அடையாளப்படுத்தி, ஆகாயம் மற்றும் காலத்துடன் (Space and Time) பிரபஞ்சத்தை வெளிப்படுத்துபவராக வர்ணிக்கிறது.

### புருஷன்
செய்யுள் 2 முதல் 5 முடிய புருஷனை விளக்குகிறது. புருஷன், பிரபஞ்சம் முழுவதும் உணர்வுள்ள பொருட்களிலும்; உணர்வற்ற பொருட்களில் பரவியுள்ளது. புருஷன் ஆயிரம் தலைகள், கண்கள், கால்களுடன் பிரபஞ்சத்தின் பத்து திசைகளையும் கடந்து நிற்கிறான். கடந்த கால, நிகழ்கால மற்றும் வருங்காலத்தின் அனைத்துப் படைப்புகளும் புருஷனால் மட்டுமே நிகழ்த்தப்படுகிறது.

### படைப்பு
ரிக் வேதத்தின் 5 முதல் 15 முடிய உள்ள செய்யுட்கள் பிரபஞ்சப் படைப்புகள் குறித்து விளக்குகிறது.
புருஷனின் மனதிலிருந்து  தோன்றிய விராட் எனும் பிரபஞ்சப்  படைப்பு துவங்கிறது. விராட், பல்வேறுபட்ட உணர்வுள்ள சீவராசிகளுக்கும், உணர்வற்ற சடப் பொருட்களுக்கும் காரணமாக விளங்குகிறது.

### யக்ஞம்
யக்ஞம் எனும் புனித வேள்வி மூலம் புருஷனால் இப்பிரபஞ்சமும், அனைத்து உயிர்களும் படைக்கப்பட்டது.

## உரை
புருஷ சூக்தத்திற்கு உரைகள் சாயனாச்சாரியர், பட்டபாஸ்கரர், இரங்கராமாநுஜ முனி, மகீதரர், உவட்டாச்சாரியர் ஆகியோரால் எழுதப்பட்டுள்ளன.

## இதனையும் காண்க
* புருச தத்துவம்
* ஸ்ரீ சூக்தம்

## அடிக்குறிப்புகள்

;ஆதாரங்கள்
* 
* 

## வெளி இணைப்புகள்
* Patrice Lajoye, "Puruṣa", Nouvelle Mythologie Comparée / New Comparative Mythologie, 1, 2013
*Translation by Ralph Griffith at Internet Sacred Text Archive
*Ramanuja school interpretation.

பகுப்பு:இந்து மெய்யியல் கருத்துருக்கள்
பகுப்பு:இந்து தொன்மவியல்
பகுப்பு:மந்திரங்கள்
பகுப்பு:இந்து சமயம்
பகுப்பு:இந்திய தொன்மவியல்
பகுப்பு:வேதங்கள்
அபராசித வர்ம பல்லவன்

**அபராசித வர்ம பல்லவன்**  காஞ்சிபுரத்தை தலைநகராகக் கொண்டு ஆண்டுவந்த பல்லவப் பேரரசின்  கடைசி மன்னனாவான். ஒன்பதாவது நூற்றாண்டின் இரண்டாம் பகுதியில் ஆட்சி புரிந்த அபராசிதன் கிபி 880-897 ஆண்டு திருப்புறம்பியத்தில் நடந்த போரில் பாண்டிய மன்னன் வரகுண வர்மனை தோற்கடித்தான். அதன்பிறகு சோழற்களுக்கு போரின் வெற்றி பரிசாக தனி ஆளுமையை வழங்கிய அபராசிதபல்லவன, சில ஆண்டுகளில் சோழர்களினால் வேறொரு போரில் வீழ்த்தப்பட்டான்.அவனோடு தொண்டைமண்டல பல்லவர் ஆட்சி முடிவுற்றது.

## மேற்கோள்கள்


பகுப்பு:பல்லவ அரசர்கள்
பகுப்பு:897 இறப்புகள்
ஊடக வெளிப்பாடு அடிப்படையில் இந்திய மாநிலங்களின் தரவரிசை

இது மாநில  ஊடக வெளிப்பாடு அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும்

## குறிப்புதவிகள்
* http://www.nfhsindia.org 

## குறிப்புகள்

பகுப்பு:இந்தியப் பொருளாதாரம்
பகுப்பு:இந்திய மாநிலங்கள் தொடர்பான பட்டியல்கள்
பகுப்பு:இந்தியாவில் மக்கள்தொகையியல்
மாநில வரி வருவாய் அடிப்படையில் இந்திய மாநிலங்களின் பட்டியல்

இது (நடுவண் அரசின் வரிப் பங்கீடல் அல்லாது) மாநில வரி வருவாய் அடிப்படையில்   இந்தியாவின் மாநில மற்றும் ஒன்றியப் பிரதேசங்களின் பட்டியலாகும்  . 

## மேற்கோள்கள்


## மேலும் பார்க்க
*உள்நாட்டு ஒட்டுமொத்த உற்பத்தி அடிப்படையில் இந்திய மாநிலங்கள்

## குறிப்புகள்
 

பகுப்பு:  இந்தியப் பொருளாதாரம்
பகுப்பு:இந்திய மாநிலங்கள் தொடர்பான பட்டியல்கள்
மோரியர்

thumb|300px|right|மோரியர் ஆட்சிப் பரப்பு

மௌரியப் பேரரசு சங்கத்தமிழ் **மோரியர்** என்று குறிப்பிடுகிறது.

கி.மு. 321-185 ஆண்டு இடைவெளியில் சிந்து, கங்கைச் சமவெளியில் மோரியப் பேரரசு செல்வாக்குப் பெற்றிருந்தது. இது பண்டைய உலகப் பேரரசுகளில் ஒன்று. சாணக்கியர் உதவியுடன் சந்திரகுப்பதன் நந்தரை வென்று மகதநாட்டுப் பரப்பளவை 50லட்சம் சதுர-கிலோமீட்டர் பரப்புள்ளதாக விரிவுபடுத்தினான். கிழக்கில் அசாம் வரையிலும், மேற்கில் ஈரான் வரையிலும் வென்று நாட்டை விரிவாக்கிய மோரியரின் தாக்கம் தமிழ்நாட்டில் முறியடிக்கப்பட்டது.
 
எங்கு எப்போது முறியடிக்கப்பட்டது எனபதைக் காட்டும் சான்று சங்கப்பாடலில் உள்ளது.

கோசர்களின் செல்வாக்கு தமிழ்நாட்டின் வடமேற்கு மூலையிலிருந்து தெற்கு நோக்கி விரிந்துகொண்டு வந்த காலத்தில் மோகூர் கோசர்களை முறியடித்தது. அப்போது கோசர்களுக்கு உதவியாக மோரியர் படை தமிழ்நாட்டில் நுழைந்தது. எனினும் தோற்றுப் பின்வாங்கி விட்டது.

வில்லாண்மை மிக்க வடுகர் படையை முன்னடத்தி மோரியர் படை தமிழ்நாட்டில் நுழைந்தது.

இப்போதுள்ள மங்களூர் மலைப் பிளவுப் பகுதியில் மோரியரின் தேர்ப்படை வழியை உண்டாக்கிக்கொண்டு தமிழ்நாட்டிற்குள் நூழைந்தது. வடநாடுகளில் பொருள் தேடச்சென்ற தமிழர் இந்தத் தேர்க்கால் தடத்தைப் பயன்படுத்திக்கொண்டனர்.

### இணைத்துப் பார்க்கவேண்டியது
:ஆரியர் (சங்ககாலம்)

### சான்று

பகுப்பு:சங்க காலம்
கெழு

கணிதத்தில் **கெழு** அல்லது **குணகம்** (*coefficient*) என்பது ஒரு பல்லுறுப்புக்கோவை,  தொடர் அல்லது கோவையின் உறுப்புகளின் பெருக்கல் காரணியாகும். பொதுவாக கெழுக்கள் எண்களாகவே இருக்கும். அதனால் அவை மாறிலிகளாகும். எனவே  **எண் கெழு** அல்லது **எண் குணகம்** (*Numerical Coefficient*)  எனவும் அழைக்கப்படுகிறது.

எடுத்துக்காட்டுகள்:

*9x என்ற உறுப்பில் x-ன் கெழு 9 ஆகும்.
*6x+4y என்கிற ஈருறுப்புக் கோவையில், x-ன் கெழு 6 மற்றும் y-ன் கெழு 4 ஆகும்.

மாறிக்கு முன் எண் ஏதும் குறிப்பிடவில்லை எனில், அதன் கெழு 1 என எடுத்துக் கொள்ளப்படுகிறது. எடுத்துக்காட்டாக,

*m+n-ல், m மற்றும் n ஆகியவற்றின் கெழு 1 ஆகும்.
*7x^2-3xy+1.5+y என்ற பல்லுறுப்புக்கோவையில், 
:முதல் இரு உறுப்புகளின் கெழுக்கள் 7, −3. 
:மூன்றாது உறுப்பு 1.5  ஒரு மாறிலி. 
:கடைசி உறுப்பில் கெழு வெளிப்படையாகக் காணப்படவில்லை. அதன் கெழு 1 ஆக எடுத்துக்கொள்ளப்படுகிறது (1 ஆல் பெருக்கப்படுவதால் அந்த உறுப்பில் எந்தவொரு மாற்றமும் நேர்வதில்லை).

பெரும்பாலும் கெழுக்கள் எண்களாகவே அமைந்தாலும் சிலநிலைகளில் அவை அளவுருக்களாகவும் (parameters) ( *a*, *b*, *c* ...) அமையலாம்.

எடுத்துக்காட்டு:
இருபடிக் கோவையின் பொதுவடிவம்:
:ax^2+bx+c
இதிலுள்ள *a*, *b*, *c* மாறிகளைக் குறிப்பதில்லை

ஒருமாறியிலமைந்த பல்லுறுப்புக்கோவை:
:a_k x^k + \dotsb + a_1 x^1 + a_0;\quad k ஏதேனுமொரு முழு எண்,

:a_k, \dotsc, a_1, a_0 இப்பல்லுறுப்புக்கோவையின் கெழுக்கள்.

இவ்வாறு ஒரு பல்லுறுப்புக்கோவையை எழுதும்போது, *x* இன் ஏதேனுமொரு படிக்குரிய உறுப்பு அப்பல்லுறுப்புக்கோவையில் இல்லையெனில், அதனை 0 ஐக் கெழுவாகக் கொண்ட உறுப்பாக எழுதிக்கொள்ளும் முறையைக் கையாள வேண்டும்.
a_i \ne 0 என்றவாறமையும் i இன் மிகப்பெரிய மதிப்பிற்கான கெழு a_i **தலைக்கெழு** அல்லது **முன்னிலைக் கெழு** எனப்படும்.

எடுத்துக்காட்டு:
:\, 4x^5 + x^3 + 2x^2 -இப்பல்லுறுப்புக்கோவையின் தலைக்கெழு 4

ஈருறுப்புத் தேற்றத்தின் விரிவிலமையும் கெழுக்கள் ஈருறுப்புக் கெழுக்களாகும். ஈருறுப்புக் கெழுக்கள் பாஸ்கலின் முக்கோணத்தில் அட்டவணைப் படுத்தப்பட்டுள்ளன.

## நேரியல் இயற்கணிதம்
நேரியல் இயற்கணிதத்தில் ஒரு அணியின் ஒரு நிரையின் தலைக்கெழு என்பது அந்நிரையில் காணப்படும் முதல் பூச்சியமற்ற உறுப்பாகும்.

எடுத்துக்காட்டு:

:
M = \begin{pmatrix}
1 & 2 & 0 & 6\\
0 & 2 & 9 & 4\\
0 & 0 & 0 & 4\\
0 & 0 & 0 & 0
\end{pmatrix}
.

:இந்த அணியின் முதல் நிரையின் தலைக்கெழு 1
:இரண்டாவது நிரையின் தலைக்கெழு 2
:மூன்றாவது நிரையின் தலைக்கெழு 4
:கடைசி (நான்காவது) நிரையில் தலைக்கெழு இல்லை.

அடிப்படை இயற்கணிதத்தில் மாறிலிகளாக உள்ள கெழுக்கள் பொதுவில் மாறிகளாகவும் இருக்கலாம்.

எடுத்துக்காட்டு:

: v = x_1 e_1 + x_2 e_2 + \dotsb + x_n e_n .

\lbrace e_1, e_2, \dotsc, e_n \rbrace  களை அடுக்களமாகக் கொண்ட திசையன் வெளியிலுள்ள ஒரு திசையன் v இன் ஆட்கூறுகள் (x_1, x_2, \dotsc, x_n) அடுக்களத் திசையனின் கெழுக்களாக உள்ளன.

பகுப்பு:இயற்கணிதம்
அமிர்தகழி

**அமிர்தகழி** இலங்கையின் மட்டக்களப்பு மாவட்டத்தின் மண்முனை வடக்கு பிரதேச செயலாளர் பிரிவுக்கு உட்பட்ட ஒரு கிராமமாகும். அமிர்தகழியானது மட்டக்களப்பு மாவட்டத்தின் தொன்மை வாய்ந்த கிராமமாகும். வங்கக்கடலோடு மட்டக்களப்பு வாவி சங்கமமாகும் இடத்தின் அயலில் உள்ளது அமிர்தகழி. மட்டுநகரில் இருந்து இருமைல் தொலைவில் உள்ளது.

கிழக்கிலங்கையில் அதி பிரபலமான அமிர்தகழி மாமாங்கப் பிள்ளையார் ஆலயம் இக்கிராமத்திலேயே அமைந்துள்ளது.

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ஆரியப் பொருநன்

thumb|150px|right|மற்போர் வகை
**ஆரியப் பொருநன்** பாணன் என்பவனை மற்போரிட்டுத் தாக்கினான் என அகநானூறு குறிப்பிடுகிறது. பாணன் மார்பில் குத்தும்போது ஆரியப் பொருநனின் கையின் தோள்பட்டை மூட்டு நழுவி விட்டது. எனவே ஆரியப்பொருநன் வீழ்ந்து விட்டான். இது தெரியாமல் பாணன் மேலும் ஆரியப் பொருநனைத் தாக்கினான்.
 
இதனைப் பார்த்துக்கொண்டிருந்த கணையன் பாணனின் செயல் கண்டு நாணினான். 

பக்கத்து வீட்டுக்காரி தலைவியிடம் வந்தாள். தலைவியின் முகத்தையும் கூந்தலையும் தன் மெல்லிய விரல்களால் தடவிக்கொடுத்துக் கொண்டு "நானும் உனக்குத் தங்கை ஆவேன், தெரிந்துகொள்" என்றாள். இவள் தலைவனின் காதல் பரத்தை என்பது தலைவிக்குப் புரிந்து விட்டது. தலைவி தன் கணவன் செயலை எண்ணி நாணம் கொண்டாள். கணையன் நாணியது போல் தலைவி நாணினாள் என்கிறார் புலவர்.
## சான்று

பகுப்பு:சங்க காலச் சமூகம்
பகுப்பு:சங்ககால அரசர்கள்
 பகுப்பு:இந்திய அரசர்கள்
ஆரிய அரசன் பிரகத்தன்

**ஆரிய அரசன் பிரகத்**தனைத் தமிழ் அறிவித்தற்காகப் புலவர் கபிலர் குறிஞ்சிப் பாட்டு என்னும் நூலைப் பாடினார்.

இந்தப் பிரகத்தன் தமிழர் வாழ்வில் நிகழும் களவு ஒழுக்கம் பற்றித் தவறான எண்ணம் கொண்டிருந்தான். 
தமிழரின் களவு ஒழுக்கம் எப்போதும் திருட்டுத்தனமாகவே வாழும் வாழ்க்கை அன்று. 
அது திருமணம் செய்துகொள்ளும் கற்பு ஒழுக்கத்தில் முடியும் என்னும் அறநெறியை விளக்குவது குறிஞ்சிப்பாட்டு. 
இது பத்துப்பாட்டு நூல்களில் ஒன்று. 

## மேற்கோள்கள்

பகுப்பு:சங்ககால அரசர்கள்
யொஹான்னஸ் ஜியார்க் பெட்நோர்ட்ஸ்

**யொஹான்னஸ் ஜியார்ஜ் பெட்நோர்ட்ஸ்** (பிறப்பு: மே 16, 1950) ஐபிஎம் சூரிக் ஆய்வுக்கூடத்தில் பணிபுரியும் ஒரு இயற்பியலாளர். ஜெர்மனியில் உள்ள வடக்கு ரைன் வெஸ்ட்பாலியா பிறந்தவர். உயர் வெப்ப மிகுகடத்து திறன் கண்டுபிடிப்புக்காக அறியபடுகிறார். இதற்காக அவர் 1987 ஆம் ஆண்டின் இயற்பியலுக்கான நோபல் பரிசைப் பெற்றார்.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

பகுப்பு:நோபல் இயற்பியற் பரிசு பெற்றவர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற செருமானியர்கள்
பகுப்பு:செருமானிய இயற்பியலாளர்கள்
குர்த் வியூத்ரிச்

**குர்த் வியூத்ரிச்** (*Kurt Wüthrich*, பி: அக்டோபர் 4, 1938) ஒரு சுவிஸ் வேதியியலாளர் மற்றும் நோபல் பரிசு பெற்றவர். இவர் சுவிச்சர்லாந்து உள்ள ஆர்பெர்க் என்னுமிடத்தில் பிறந்தார். பெர்ன் பல்கலைக்கழகத்தின் வேதியியல், இயற்பியல், மற்றும் கணித துறையில் பயின்றார். பின்னர் 1964 ல் பாசெல் பல்கலைக்கழகத்தில் சில்வியோ ஃபால்லாப் வழிகாட்டுதலின் கீழ் முனைவர் பட்டம் பெற்றார். 2002 ஆம் ஆண்டு வேதியியலுக்கான நோபல் பரிசினைப் பெற்றார்.

## மேற்கோள்கள்

பகுப்பு:1938 பிறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:வாழும் மக்கள்
ஹைன்றிக் ரோரர்

**ஐன்றிக் ரோரர்** (*Heinrich Rohrer*, பிறப்பு ; 6 சூன் 1933) சுவிட்சர்லாந்தைச் சேர்ந்த இயற்பியலாளர். இவர் 1986ம் ஆண்டு வருடு ஊடுருவு நுண்ணோக்கியின் வடிவமைப்புக்காக இயற்பியலுக்கான நோபல் பரிசு பெற்றார்.

## வாழ்க்கை வரலாறு
ரோரெர் சுவிட்சர்லாந்தில் உள்ள செயின்ட் காலனில் பிறந்தார். இவர் 1951 ஆம் ஆண்டு சுவிட்சர்லாந்து நடுவண் தொழில்நுட்ப நிறுவனம் (ஈடீஎச்), இல் சேர்ந்தார். இவர் 1961 இல் உரோசு-மேரி எக்கர் என்பவரை மணந்தார்.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

பகுப்பு:1933 பிறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:சுவிட்சர்லாந்து இயற்பியலாளர்கள்
பகுப்பு:சுவிட்சர்லாந்து அறிவியலாளர்கள்
பகுப்பு:வாழும் மக்கள்
பகுப்பு:2013 இறப்புகள்
கடம்பின் பெருவாயில்

கடம்ப மரத்தைக் காவல் மரமாகக் கொண்ட குடியினர் கடம்பர். **கடம்பின் பெருவாயில்** அவர்களது ஊர். 

நன்னன் என்பான் ஒருவனும் அவனது முன்னோரும் கடம்பின்-பெருவாயில் நாட்டை ஆண்டுவந்தனர். பதினெண்கீழ்க்கணக்கு நூல்களில் ஒன்றான ஆசாரக்கோவை நூலைப் பாடிய பெருவாயில் முள்ளியார் இந்த பெருவாயில் நகரில் வாழ்ந்த புலவர். 

பதிற்றுப்பத்தின் இரண்டாம் பத்துத் தலைவன் இமயவரம்பன் நெடுஞ்சேரலாதன் இந்தக் கடம்பரை வென்றான். பலர் கூடிக் காப்பாற்றிய அவர்களது கடம்ப மரத்தை வெட்டி அந்த மரத்தில் தனது அரச-முரசைச் செய்துகொண்டான். 

 

லட்சத்தீவு பகுதில் வாழ்ந்துகொண்டு அரபிக்கடல் வழியே செல்லும் கப்பல்களைக் கொள்ளையடித்து வந்தவர் கடம்பர் என்பது அறிஞர் மயிலை சீனி வேங்கடசாமியின் கருத்து. சான்றுகள் வேறு வகையில் கருதுமாறு அமைந்துள்ளன.
### சான்று

பகுப்பு:சங்க கால ஊர்கள்
பகுப்பு:சேரர் போர்கள்
ரிச்சர்ட் ஆர். எர்ன்ஸ்ட்

**ரிச்சர்ட் ஆர். எர்ன்ஸ்ட்** (*Richard R. Ernst*, 14 ஆகத்து 1933 – 4 சூன் 2021) சுவிட்சர்லாந்தைச் சேர்ந்த இயல்வேதியியல் அறிவியலாளரும், நோபல் பரிசு வென்றவரும் ஆவார். இவர் சுவிட்சர்லாந்தில் உள்ள விண்டேர்தரில் பிறந்தார். எர்ன்ஸ்ட் 1957 ம் ஆண்டு ஜூரிச்சில் உள்ள நடுவண் தொழில்நுட்பக் கழகத்தில் இருந்து இளநிலை வேதியியல் பட்டம் பெற்றார்  பின்னர் 1962-ஆம் ஆண்டு இயற்வேதியியல் முனைவர் பட்டம் பெற்றார். இவர் மூனிக் மற்றும் சூரிக் பல்கலைக்கழகங்களில் மதிப்புறு முனைவர் பட்டம் பெற்றுள்ளார். எர்ன்ஸ்ட்க்கு 1991-ஆம் ஆண்டில் வேதியியலுக்கான நோபல் பரிசு வழங்கப்பட்டது.

## மேற்கோள்கள்

பகுப்பு:1933 பிறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:சுவிட்சர்லாந்து இயற்பியலாளர்கள்
பகுப்பு:சுவிட்சர்லாந்து வேதியியலாளர்கள்
பகுப்பு:சுவிட்சர்லாந்து அறிவியலாளர்கள்
பகுப்பு:நோபல் பரிசு பெற்ற சுவிட்சர்லாந்து நபர்கள்
பகுப்பு:2021 இறப்புகள்
ஆரிய அண்ணல்

**கனக, விசயர்** என்னும் இரு இமயச்சாரல் மன்னர்களை **ஆரிய அண்ணல்** என்று பதிற்றுப்பத்துப் பதிகம் குறிப்பிடுகிறது.

சேர அரசன் கடல்பிறக்கு ஓட்டிய செங்குட்டுவன் கண்ணகிக்குச் சிலை செய்யும் கல்லை ஆரிய அரசனை வென்று கொண்டுவந்தான். இமயமலையிலிருந்து சேரன் செங்குட்டுவன் கொண்டுவந்தான் என்று சிலப்பதிகாரம் குறிப்பிடுகிறது.

இமயவரம்பன் நெடுஞ்சேரலாதன் இமயத்தில் வில் பொறித்தபோது தம் போன்ற மன்னர் அங்கு இல்லை என்று ஆரிய அண்ணல் கனகனும், விசயனும் தம்பட்டம் அடித்துக்கொண்டனராம். செங்குட்டுவன் அவர்களைப் போரில் வென்று கண்ணகி சிலைக்கான கல்லை அவர்கள் தலையில் சுமத்திக் கொண்டு வந்து, கங்கையாற்றில் நீராட்டி, தன் சேரநாட்டு இடும்பில்பறம் என்னுமிடத்துக்குக் கொண்டுவந்தான் என்று சிலப்பதிகாரம் கூறுகிறது.

### சான்று

பகுப்பு:சிலப்பதிகாரக் கதைமாந்தர்கள்
பகுப்பு:சேரர் போர்கள்
பெருவாயின் முள்ளியார்

கடம்பின் பெருவாயில் என்னும் ஊரே இந்தப் பெருவாயில்.

பதினெண் கீழ்க்கணக்கு நூல்களில் ஒன்றான ஆசாரக்கோவை என்னும் நூல் இவரால் பாடப்பட்டது. வெண்பாயாப்பில் அமைந்த இந்த நூலில் வாழ்க்கையில் பின்பற்றப்படவேண்டும் என்று சில ஆசாரங்கள் கூறப்படுகின்றன.

சேரநாட்டில் பார்பாரின் செல்வாக்கு மிகுந்திருந்திருந்ததைச் சேரர்கள் மீது பாடப்பட்ட பதிற்றுப்பத்து நூலில் காணமுடிகிறது. ஆசாரமும் இந்த வகையின. எனினும் இந்த நூலில் கூறப்படும் ஆசாரங்கள் வாழ்வியல் தூய்மையை அடிப்படையாகக் கொண்டவை.
* "வைகறை யாமம் துயிலெழுந்து தான் செய்யும் நல்லறமும் ஒண்பொருளும் சிந்தித்துச் செய்தல் ... முந்தையோர் கண்டநெறி"
* ஓடும் நீரிலோ, குளம் போன்ற நிலைநீரிலோ வாய் கொப்பளித்துத் துப்பக்கூடாது. நீரைக் கலத்தில் முகந்து சென்று வாய் கொப்பளித்துத் ஊறக்கூடிய தரையில் துப்பவேண்டும் \ பாடல் 35
* தனக்கென உலை ஏற்றாது, சமைத்த உணவை வழங்கி உண்ணவேண்டும் \ பாடல் 41
* நீருக்குள்ளே தன் முகத்தைப் பார்க்கக் கூடாது \ பாடல் 13

பகுப்பு:சங்கப் புலவர்கள்